
DISSERTATIO  MEDICA 


2.2- 

IN  AUGURALIS, 


DE 


ASTHMATE. 


Auctore  Edmundo  Lyov. 


(]ltm  omnium  fere  functionum  quibus  utituf 
corpus  animale,  prima  habeatur  respiratio,  et 
maxime  necessaria  ;  variis  etiam  vitiis,  et  gran¬ 
di  copia  et  maximi  momenti,  obnoxia  est.  Ex 
his  mihi  est  unum  pro  disputationis  inaugu- 
ralis  argumento  seligere  ;  et  quo  sequitur  de 
Asthmate  periodico  quaedam  breviter  conflare 
constitui. 

Sub  hoc  titulo  complexae  sunt  olim  omni¬ 
genae  spirandi  difficultates,  qua  causa  cunque 
ortae  essent ;  unde  obvenirent  magna  confusio, 

maximaque  pro  curatione  ambiguitas  oportet. 
Nostris  autem  temporibus,  magis  accurate  hoc 
nomen  sola  adepta  est  quaedam  respirationis 
affectio,  signa  propria  proferens,  ab  aliis  dys¬ 
pnoeae  generibus  satis  dignoscenda,  et  quae  ratio¬ 
nem  medendi  nonnihil  diversam  sibi  postulat : 
de  his  rebus  jam  agendum  est. 


SECTIO  I? 

HISTORIA  MORBI. 

Asthma  recte  vocatur  difficultas  spirandi  ali¬ 
quantulum  subito  invadens,  anxietate  quam 
maxima  stipata,  et  suffocationis  sensu,  strepitu 
porro  sibilante  fit  respiratio,  et  tussi  exigua  sine 
febre.  Manet  plerumque,  nunc  mitior  nunc 
saevior,  per  dies  tres,  vel  quatuor,  imo  quinque, 
quum  desinere  solet.  Hi  autem,  quibus  semel 
etiam  hic  inciderit  morbus,  vix  non  semper  ac¬ 
cessionibus  ejusmodi  patent,  variis  intervallis, 
durante  vita. 

Asthmatis  paroxysmos  praecedere  solent  in¬ 
dicia 

dicia  quaedam  quae,  iis  qui  his  jam  versati 
sunt,  satis  superque  hostis  adventum  designant. 
Turbantur  enim  fere  semper  asthmatici  dys¬ 
pepsia  ;  hujus  autem  symptomata  nunquam 
non,  ante  talem  paroxysmum,  augentur  ; — cu- 
jusmodi  sunt  inflatio,  dolor  gravis  super  oculos, 
atque  ructus  aqux  aliquando  insulsae,  aliquandd 
acoris*  aliquid  gustui  priebentis  ;  extrema  quo¬ 
que  frigent.  Noctem  versus  qua  correpturus 
est  paroxysmus,  ingravescit  dolor  supra  oculos, 
oscitat  aeger,  multumque  torpet ;  modo  etiam 
urinae  magna  copia  limpidae  excernitur  j*.  Ani¬ 
mus  nunc  srepe  maxime  irritabilis  est,  atque 
adstantium  praesentia  fatigat :  quibusdam  ta¬ 
men  hoc  tempore  videtur  animus  praeter  soli¬ 
tum  vigere,  ventriculusque  cibum  appetere  ; 
sin  vero  cibus  assumatur,  male  concoquitur  J. 

Sub  mediam  fere  noctem,  si  lecto  jam  se  re¬ 
cepisset  aeger,  somnum  discutit  metus  ne  suf¬ 
focaretur,  unde  expergefacere  cogitur  coelum 
ut  petat  apertum.  Nixum  postulat  inspiratio 

grandem, 

*  Bree,  On  Disordcrcd  Respiration,  p.  70, — SO. 

t  Floyer,  On  Asthma,  p.  8. 

}  Watt,  On  Diabetes,  6 ce.  p.  250, — 1. 

grandem,  imum  autem  pectus  nunquam  in¬ 
gressura,  dum  aegerrime  descendere  sentitur 
diaphragma,  vi  aliqua  quasi  repugnante.  Haud 
tam  graviter  efflatur  spiritus  quam  inhalatur, 
cum  sibilo  tamen  strepente :  pectus  angustiae 
sensu  valde  laborat,  et  neque  tussire  probe,  nec 
expuere,  nec  verba  edere  aegro  licet.  Debiles 
pulsus,  et  nonnihil  celeriores,  haud  autem  duri ; 
frigescunt  manus  et  pedes,  vultus  nunc  pallent 

p 

et  attenuantur,  nunc  tument  colore  livido  suf¬ 
fusi  :  labia  tanquam  ad  sugendum  componun¬ 
tur  :  propelluntur  oculi,  lachry masque  profun¬ 
dunt  inviti ;  collapsi  quoque  videntur  musculi 
omnes,  atque  fatiscunt.  Ventriculi  inflatio  pau¬ 
lisper  ingravescit,  et  si  valde  saeviat  paroxys¬ 
mus,  vomitus,  qui  respirationi  aliquantulum 
opitulatur,  accidit.  Haud  raro  fit  alvi  etiam 
dejectio  liquida,  cum  e  lecto  surgitur,  instante 
paroxysmo 

Sic  urgent  per  quasdam  horas  symptomata 
hujusmodi,  nihil  imminuta;  aurora  tamen  ad¬ 
ventante,  gradatim  molliuntur  :  magis  ex  facili 
spiratur,  neque  tam  crebro,  etiam  nunc  non 

sine 

*  F loyer,  On  Asthma ,  p.  9, 

sine  sibilo  ;  amplior  inspiratio  ;  minus  premit  et 
loquendi  et  tussiendi  difficultas;  atque  nonnihil 
muci  fortassis  excreatur,  maximo  sane  commo¬ 
do.  Multis  quoque  per  caput,  humeros,  atque 
pectus  emittitur  sudor  algidus  *  ;  et  doloribus 
jam  allevatis,  misero  defesso  angores  omnes,  pro 
tempore,  somno  gratissimo  excipiuntur. 

Qua?  egeritur  urina  postquam  temperata  fue¬ 
rint  symptomata,  copia  solita  redditur,  rubens, 
et  saepe  sedimentum  demittens  f.  Animus  per 
totum  paroxysmum,  minus  autem  quam  ante 
accessum,  irritabilis  et  inconstans  perstat. 

Per  totum  diem  insequentem  melius  omnino 
se  habet  aegrotus :  minime  tamen  abest  quin  ali¬ 
quam  apud  pectus  sentiat  angustiam,  quam  in¬ 
tendere  solet  recubitus;  debilis  ventriculus,  ct 
si  quando  sc  movere  aggrediatur  laborans,  pro 
spiritu  ita  cruciatus  est  ut  plane  nequit.  Si 
modo  curae  sit  ut  quiescat,  satis  libere  usque  ad 
vesperam  spiratur,  paroxysmo  tum  rursus  ac¬ 
cessuro  ;  vel,  si  primam  noctem  haud  omnino 
fugerit  somnus,  apud  mediam  quidem,  aut  paulo 

post, 

*  Da r win,  Zoonomia,  Cl.  II.  1.  1.7. 
t  Cui.len’s  First  Lines,  §  1377. 

post,  dyspnoea  illa  abrumpitur  suffocante,  et  al¬ 
terius  instar  praeterit  ea  nox  ;  somnus  autem 
qui  paroxysmo  succedit  altior,  et  plus  adfert  le¬ 
vaminis. 

Majore  etiam  tranquillitate  per  tertiam,  aeger 
quam  secundam,  utitur  diem  ;  copiosius  excreat, 
neque  se  moventi  tantopere  minatur  dyspnoea  : 
atqui  paroxysmum  ejusdem  generis  nocte  ite¬ 
rum  expectare  licet.  Crassior  postea  expuitur 
mucus,  minore  quoque  incommodo  ;  interdiu 
liberiores  longioresque  remissiones,  noctu  exa¬ 
cerbationes  breviores  ac  leniores,  donec  plan£ 
desinunt ;  quum  digestionis  organis,  et  circuitus, 
et  respirationis,  propriis  muneribus  probe  func¬ 
tis,  clarescit  animus,  atque  de  more  redit  vale¬ 
tudo. 

Hic  accessus  asthmatici  cursus  est  usitatissi¬ 
mus,  sicut  hominibus,  qui  solebant  ejus  phaeno¬ 
mena  semetipsis  observare,  describitur  ;  et  post¬ 
quam  sic  ad  finem  perducatur  hoc  malum,  in¬ 
terdum  forsan  fieri  potest  id  nunquam  dehinc 
esse  rediturum ;  etsi  vero  saepissime  evenit  ut 
per  totam  reliquam  vitam,  incertis  intervallis, 
paroxysmi  redeant» 

Varietates 

Varietates  autem,  ut  facile  expeetares,  quod 
ad  paroxysmorum  durationem,  reditumque  plus 
minus  crebrum,  observantur  ;  variant  etiam 
quodammodo  symptomata  quae  subinde  profe¬ 
runtur,  atque  res  externae  quae  morbum  provo¬ 
cant,  vel  ejus  invasioni  obstant;  interdum  quo¬ 
que  asthma  morbis  aliis  cedit. 

1.  Paroxysmus  aliquando  intra  horam  pror¬ 
sus  finitur  ;  alius  per  plurimas  horas  producitur  ; 
et  saepissime,  ut  jam  dictum  est,  nunc  lenior 
nunc  ingravescens,  per  plurcs  dies  :  quomodo- 
cunquc  autem  res  se  habet,  cognitum  est  quo 
magis  saeviat  paroxysmus  eb  diutiores  ac  inte¬ 
griores  fiunt  intermissiones. 

2.  Etsi  prorsus  abnormes  obvenire  solent  inter¬ 
missiones,  nonnullis  tamen  exemplis  propius  ad 
normam  dirigi  visae  sunt ; — “  interdum,”  inquit 
Heberden*,  “  septimo  quoque  dic  spiritus 
“  difficilis  factus  est ;  interdum  semel  in  mense  ; 
“  vel  quater  in  anno  ;  vel  vere  et  autumno  quot- 
“  annis ;  tum  saepissime  omni  hieme ;  vel 
“  etiam  altero  quoque  anno  ;  et  memini  unum 
“  aegrotum  qui,  ex  intervallis  septem  annorum, 

u 

*  Corament.  de  Morb.  Hist. 

“  sexies  laboraverat  hoc  morbo.”  “  Inter- 
u  dum”  etiam  “  asthma  ordinate  rediit,  tan- 
“  quam  febris  intermittens,  et  cortici  Peruviano 
€i  cessit.”  Haec  omnia  tamen  exempla  praeter 
modum  habenda  sunt ;  et  cum  fere  pendeat  ag¬ 
gressus  morbi  (ubi  in  eum  sit  proclivitas)  ex 
viribus  quibusdam  nocentibus,  satis  patebit  ut 
plus  minus  crebro  facturus  sit,  pro  multis  rebus 
quarum  nonnullas  solum  penes  aegrotum  exis- 
tant, 

3.  Nonnulli  se  calescere  putant  urgente 
paroxysmo,  sed  pedes  atque  manus  plerumque 
frigent  ;  et  dum  calefacta  ipsi  laboranti  videtur 
superficies  corporis,  nihil  tale  profert  thermo- 
metrum 

Aere  plerique  gaudent  frigidulo  ;  quibusdam 
autem  magis  juvat  ad  focum  luculentum  se  re¬ 
cipere,  quoties  instat  paroxysmus  ;  nec  desunt 
ii,  ut  narrat  Heberden,  qui  satis  commode 
supini  jacent. 

Nigricantis  sputum  muci  saepe,  at  non  semper, 
asthmati  signum  adest  f .  Interdum  absolvere 
paroxysmum  nota  fuit  saliva  copiosior,  qualis  ex 

usu 

*  Bree,  ibid.  p  216. 
t  Id®  ibid.  p.  238. 

usu  hydrargyri  oriri  solet  *.  Rar6  urget  sitis, 
nisi  quicquam  intestinis  aut  ventriculo  insit, 
quod  concoqui  non  potest  ;  ibi  etiam  a  vomitu 
debet  ejici,  quem  gravem  accessum  comitari 
saepius  videmus. 

-A.  Proclivis  ille,  ut  videtur,  in  hunc  morbum, 
cui  pulmonis  potissimum,  prae  reliquo  corpore, 
debilis  et  irritabilis  est  fabrica  :  et  hujusmodi 
habitus,  aeque  ac  multi  alii,  a  parentibus  ad 
proles  descendere  potest,  adeo  ut  haereditarius 
visus  fuerit  morbus.  Gradatim  etiam  eundem 
sibi  adipisci,  progrediente  cerate,  cuipiam  licet. 
Hxc  autem  propemio  morbum  concitare  nequit, 
nisi  simul  conspirent  quaedam  nocentia,  qux 
aliis  vel  prorsus  non  nocitura,  vel  morbum  in¬ 
ductura  sunt  asthmate  plane  alienum.  Rtx, 
qux  excitantes  vocantur  cau^x,  diversx,  neque 
omnes  asthmaticos  pariter  afficientes  :  sunt  enim 
quibus  calor  externus  paroxysmos  excitaie  solet, 
qui  itaque  per  aestivos  menses  magis  iis  patent  : 
alii  quippe  quibus  plus  nocet  aura  frigida,  magu 
per  tempus  hyemale  cruciantur ;  tunc  etiam 
cum  asthmate  simul  fere  instat  catarrhus.  In- 

B  terdum 

*  Ridley,  Obs.  p.  123. 

terdum,  defluctura  nivis  magna  vi,  vel  appro^ 
pinquante  tempestatis  quavis  vicissitudine,  ac¬ 
cedere  notati  fuerunt  paroxysmi  acerrimi 
Inter  causas  asthmatis  excitantes  enumerantur 
exercitatio  valida,  vel  quodcunque  praeter  modum, 
sanguinis  circuitum  urgeat,  seu  ebrietas,  sive 
affectus  animi  vehementes ;  praeterea  exinani¬ 
tiones  immodicae,  aeque  ac  omnia  alia  corpus 
quae  debilitare  possunt,  evacuationes  porro  im¬ 
peditae,  victus  haud  temperatus,  atque  eruptiones 
repulsae. 

Asthmate  fuisse  correptum,  narrat  Darvinus, 
adolescentem,  cui  recesserant  eruptiones  per 
vultus  :  ipse  quoque  quandam  novi  in  hunc 
morbum  incidisse,  quam  antea  erysipelas  saepe 
conflictaverat.  Asthma  nonnunquam  vestigia 
pressit  podagrae  ;  contra  autem  haec  illi  substitui 
subinde  visa  fuit. 

Inter  alia  recenseri  debent  quorundam  gene¬ 
rum  odores  foetidi.  Alicui,  dum  apud  Hcirro - 
gate,  ortus  est  paroxysmus,  cyathum  illius  aquae 
medicinalis  bibenti  ;  et  experiendo  didicit  so¬ 
lum  odorem  in  paroxysmum  faciendum  satis 

pollere, 

*  Floyeb  on  Asthma,  p.  IS.  &  58° 

pollere.  Asthmatico  alteri,  ne  hoc  oppidum 
advenerit,  in  mora  fuit,  qu6d  eodem  modo  per¬ 
turbatus  erat,  dum  hujusmodi  aqua?  ampullam 
recludebat. 

Haud  minus  valere  accepimus  plurima  diluvia 
acria,  quorum  inter  validissima  se  praebet  ipeca- 
cuanha:  radix  :  multa  tenemus  exempla,  atque 
alterum  mihi  occurrit,  quibus  accessus  semel 
atque  iterum  ex  diluviis  hujusce  medicamenti 
ortos  esse  satis  constitit. 

Nonnullis  placuit  accessuum  asthmaticorum 
reditum,  varianti  Cynthia?  plurimum  parere; 
hoc  vero  minus  certum  est  quam  aha  quadam 
jam  supra  pro  causis  posita  ;  etsi  res  haud 
paucae,  scriptoribus  variis  in  lucem  prolatae, 
nonnihil  fidei  huic  sententiae  concedere  nos 
suaderent.  Asthmatico  maxime  prodest  coelum 
densum  ;  magis  quoque  siccus  juvat  aer  quam 
humidus.  Nocent  praecipue  Eurus,  Ca?ciasque  ; 
porro,  quia  h umidum  ferat  aera,  laedit  Aus¬ 
ter*.  Prae  omnibus  minime  sunt  incommodo, 
Anglia  saltem,  Zephyrus  et  Aquilo. 

Etsi  nonnullis  moveantur  paroxysmi  ex  vapore 

prunae, 


*  Floyer,  p.  56. 

prunae,  aliis  quidem  nihil  incommodi  plane 
aftert.  Domina  quadam  iter  faciens  valetudinis 
causa,  ex  hujus  morbi  gravi  accessu  convalescens, 
sub  vesperem  Colebrook-Dale  ingressa  est,  eo 
tempore  quo  recentes  flagrabant  flammae,  totam- 
que  fumus  obcaecabat  vallem.  Nihil  autem 
urgebat  spiritus ;  atque  noctem  ibi  terebat,  tam 
crassos  hauriens  vapores,  neque  tunc  aegre  ferens, 
nec  postea  damnum  latura 

Haec  tamen  satis  docemur,  quandoquidem  alii 
(res  vulgo  notata)  majore  fruuntur  immunitate 

incommodis,  dum  urbibus  commorati,  quales 

/ 

sunt  Londinum  nimirum  sive  Mancunium,  quam 
aera  dum  spirent  puriorem  ruris :  verisimile 
nihilominus  quod  “  multo  plures  impatientes 
44  sunt  urbium,  et  facilius  spirant  rurif.” 

Quid  multa?  “  Asthmatici  nihil  violentum, 

<£  aut  inassuetum  ferre  possunt  :  a  frigoris  vel 
'£  caloris  excessu,  a  vehemente  quovis  corporis  aut 
£t  animi  motu,  ab  aeris  aut  anni  mutationibus 
“  quibusque  magnis,  ab  erratis  vel  levioribus  cir- 
6i  ca  res  non  naturales ,  imd  propter  mille  alias 

“  occasiones, 

*  Perciv  4l*s  Medical  Ethics,  p.  235.  Note, 
t  Heberden  Comment. 

“  occasiones,  in  dyspnoeae  paroxysmos  inci- 
u  dunt*.” 

5.  Excipitur  asthma  aliis  subinde  morbis ; 
arthritide  scilicet,  articulorum  majorum  tumori¬ 
bus,  diarrhoea,  hydrope,  diabete  ;  dc  his  fusius 
hic  loquar  haud  necesse  ;  non  valde  prodest  al¬ 
terum  alteri  supponere  malum,  nec  gloriari  licet 
hominem  nos  restituisse,  si,  asthmate  solum 
amoto,  torqueatur  adhuc  omnibus  adversae  vale¬ 
tudinis  cruciamentis. 

Ipse  fere  morbus  vix  diu  faciem  profert  ex- 
quisite  intermittentem  ;  cum  enim  crebri  fuerint 
aggressus,  nequaquam  sana  teneri  fabrica  pul¬ 
monis  solet  ;  vel  saltem  adeo  perturbari,  ut 
muneribus  nunquam  non  prave  atque  praeter 
naturam  fungatur.  Dehinc  ergo  lit  quod  gra- 
datim  minus  valent  intermissiones,  crebriores 
obveniunt  paroxysmi,  et  concitatu  promptiores ; 
intervallis,  plerumque  adest  tussis  molesta,  sive 
dy  spnoea  levis,  ex  causis  vel  minimis  in  angus¬ 
tias  lapsura,  donec  brevi  speciem  prorsus  chro¬ 
nicam  induat  morbus. 

Quod 

*  Willis,  Pharm.  Rat.  pars,  2da,  p.  127. 

Quod  ad  prognosin  attinet,  prout  plus  miniis 
urgeant  symptomata  deduci  debet,  atque  pro 
aegroti  habitu  sive  meliore  sive  pejore.  Nonnul¬ 
los  attigisse  senectutem  asthmaticos  accepimus, 
et  paroxysmum  quidem  subito  lethalem  fieri 
raro  incidit.  Ad  vitam  autem  breviorem  red¬ 
dendam  fere  tendit  asthma,  tum  utpote  phthisin 
vel  hydrothoracem  afferat,  vel  cordis  vasorum  ve 
majorum  aliquam  laesionem;  tum  quatenus  habi¬ 
tum  depravatum  corporis  adaugeat,  qui  plerum¬ 
que,  si  quidem  unquam  non,  hunc  morbum  com¬ 
itatur:  atque  multum  plorandum  est  medicina  ne 
vix  quidem  amplius  promittat  quam  symptoma¬ 
tum  levationem. 

Diagnosis,— Asthma  periodicum  inter  et 
alios  plerosque  organorum  respirationi  inservi¬ 
entium  affectus  distinguere  facile  est,  perpensa 
ejus  historia.  Laesiones  equidem  cordis  orga¬ 
nicae  signa  propemodum  eadem  ac  asthma  pro¬ 
ferre  possunt  ;  haec  autem  observando  accu¬ 
rate  omnia  ad  rem  pertinentia  sunt  dignoscen¬ 
da.  A  mali  progressu  licet  intelligere  cor  pri¬ 
mum  an  pulmones  laborassent ;  sic  enim  si  cor 

fuisset 

fuisset  imprimis  affectum,  videbitur  cx  illius 
organi  puisubus  abnormibus,  palpitationibus,  et 
oppressione  incepisse.  Contra  vero,  asthmate 
laboranti  pulmones  primum  (circuitu  simul 
haud  evidenter  turbato)  spirandi  difficultate 
affecti  fuerint,  quae  modb  lente,  modo  celeriter 
invadit,  et  durante  paroxysmo  sensim  augetur 
donec  modo  non  strangulat. 

Asthmatici  pectus  percussum  sonum  edit  in¬ 
terdum  clariorem  quam  hominis  omnino  sani  ; 
cum  omnibus  fere  cordis  malis,  pars  pectoris 
quam  hoc  sibi  vindicat,  vix  ac  ne  vix  quidem 
sonum  emittere  solet. 

Nihil  refert  ad  asthma  distinguendum  a  quo¬ 
vis  cordis  morbo,  quod  circuitu  quodam  rede¬ 
ant  paroxysmi  ;  cum  parum  abest  quin  hujus¬ 
modi  formam  aliquando  induant  cordis  vel 
aortae  vitia. 

Quippe  qui  et  ordinati  semper  fiunt  et  ce¬ 
leres  pulsus,  instante  asthmatis  paroxysmo  ; 
dum  nullum  omnino  tenent  modum,  fabrica 
cordis  lcesa,  nobis  optimam  inter  haec  mala  prre- 
bent  diagnosin. 

Postremo  fieri  tamen  potest  ambo  simul  con¬ 
tingant 

tingant  morbi  •  quo  casu  necesse  est  symptcr* 
mata  cujusque  propria  inter  se  mista  erint 


SECTIO  II, 

DE  ASTHMATIS  NATURA  INTIMA» 

Quod  propriam  conditionem  pulmonis  attinet 
paroxysmum  asthmatis  facientem,  minime  in¬ 
ter  se  consenserunt  pathologici.  Quibusdam 
placuit,  cum  Floyero,  de  bronchiis  et  vesiculis 
aeris  disserere  a  spiritibus  flatulentis  con¬ 
strictis,  sive  propter  casus  fortuitos  externos, 
sive  propter  sanguinis  effervescentiam  febrilem 
periodicam,  rarefactis  vel  per  glandulas  cerebri 
propulsis. 

Verbis  tantum,  non  re,  diversa  constat  Cul- 
leni  celeberrimi  doctrina.  Omnia  pendere 
censet  symptomata  hujus  morbi  ex  constric¬ 
tione  praeter  naturam,  et  quodammodo  spasmo¬ 
dica,  fibrarum  motricium  bronchiorum ;  qua? 
non  modo  eorum  dilatationi  obstat,  adeo  ut  ani¬ 
mam 

* 

*  Corvisart,  On  Diseases  of  the  Heart.  Eng.  Edit, 
p.  371,— 2. 

mam  inhalare  ampl£  libereque  vetet,  sed  prae¬ 
terea  rigiditatem  efficit  quapropter  ex.  imo  pec¬ 
tore  spiritum  efflare  non  licet.  Illam  constric¬ 
tionem  oriri  posse  putabat  ex.  sanguine  turges¬ 
cente  vasis  pulmonis,  aut  nimia  copia,  quaecun- 
que  esset  causa,  se  ingerente  *. 

Huic  tamen  sententiae  ad  fidem  parandam, 
patefieri  deberet  imprimis  bronchia  revera  vi 
inusculoca  pollere,  et  ad  seipsos  contrahendos 
natura  valere  ;  sed  talem  vim  neque  haec  ha¬ 
bere  satis  patet,  nec,  siquidem  adesset,  quod 
afferat  commodi  facile  liquet  ;  cum  omnibus 
hujus  aevi  conveniat  ipsum  pulmonem  nullam 
respirationi  conferre  operam.  Nequaquam  in¬ 
halationi  opitulari  potuisset  vis  hujusmodi,  sed 
quidem  obstare  ;  et  ad  spiritum  emittendum 
non  opus  est,  cum  satis  huic  muneri  jam  aliis 
modis  consulitur.  Dein  non  satis  clare  mone¬ 
mur  musculos  tam  certo  fieri  spasmis  obnoxios, 
a  plenitudine  vasorum  insolita  ;  contra  autem 
saepe  nascuntur  distensiones  ex  evacuationibus 
immodicis ;  et  etiamsi  haud  magni  habeatur  ista 
ratio,  haec  tamen  hypothesis  omnino  morbi  phae- 

C  nominis 

*  First  Lines,  §  1384. 

nomenis  adeo  impar  esse  videtur,  ut  missam 
facere  oporteat. 

Aliam  protulit  explicationem  Doctor  Bree, 
non  equidem  iisdem  quas  alteri  objiciuntur  ob¬ 
noxiam,  quibusdam  tamen  a  re  ipsa  sic  alie¬ 
nam,  ut  pro  vera  non  facile  accipiatur.  In 
fundamentum  assumere  vult,  fabricam  pulmo¬ 
num  duobus  vitiis  patere  dissimilibus,  ex  qua¬ 
dam  laesione  generis  vascularis  cellularum  at¬ 
que  bronchiorum  orientibus.  Horum  altero, 
inflammatione  corripiuntur  arteriae  capillares  ; 
exarescit  membrana  vesicularis,  atque  tussis 
sicca  ex  irritatione  nascitur  ;  hoc  modo  exor¬ 
ditur  phthisis.  Altero  autem,  non  tam  procli¬ 
ves  ad  inflammationem  fiunt  arteriae,  non  sic¬ 
cescunt  etiam  vesiculae,  sed  in  eas  effunditur 
serum  copia  majore  quam  usitatis  modis,  ab¬ 
sorptione  scilicet  et  evaporatione,  summoveri 
potest ;  tussis  igitur  ad  illud  evacuandum  exci¬ 
tatur,  atque  sic  fluidum  coacervatum  causa  fit 
asthmatis  convulsivi  *. 

Huic  tamen  rationi  obviam  venit,  quod  in¬ 
stante  catarrho  magna  copia  saepe  muci  ex 

bronchis 

®  Bree,  On  Asthma,  p.  7, — 9* 


DE  ASTHMATfc. 


1  (J 


bronchis  effunditur,  signis  verb  asthmati  pro¬ 
priis  plane  desideratis  ;  quae  tamen,  ad  hanc  re¬ 
gulam,  obvenisse  oportet.  Praeteret  huic  ex¬ 
plicationi  adversatur,  qu6d  ineunte  paroxysmo 
vix  aut  ne  vix  adest  tussis,  vel  siquidem  tunc 
temporis  adsit,  nihil  e  pulmone  excreatur  ;  et 
cum  probe  excreare  licet,  tum  levatur  dys¬ 
pnoea, 

Doctor  Bree  etiam  alibi  dicit  *,  motus  con- 
vulsivos  saepius  invadentes  propter  consuetu¬ 
dinem  redituros,  sine  ulla  prim&  irritatione.  Hoc 
autem  nihil  aliud  mihi  videtur,  qu&m  quasi 
fateretur  illam  causam,  quam  motus  convulsi- 
vos  asthmatis  concitare  putavit,  in  eos  facien¬ 
dos  nequaquam  esse  necessariam*  :  namque  tam¬ 
etsi  corporis  humani  motus  omnis  eo  facilius 
fiat  quo  frequentius, — quod  solum  intelligere 
de  consuetudine  possumus, — haudquaquam  ve¬ 
risimile  est  consuetudinem  aliter  motuum  re¬ 
petitioni  favere,  quam  conditionem  solitam  et 
idoneam  promptius  inducendo.  His  igitur  per¬ 
pensis,  non  magis  dignam  fide  se  praebere  vi¬ 
detur  Doctoris  Bree  qui\m  Culleni  sententia. 

Rectior 


'*  Bree,  On  Asthma ,  p.  l60. 

Rectior  fortassis,  etsi  non  omnia  signa  morbi 
probe  solvat,  Darvini  animus Asthmatis 
paroxysmum  cum  accessu  febris  intermittentis 
comparat ;  cum  vero  non  est  pulmonis  ex  al¬ 
gore  sentire  dolorem,  nihil  obvenit  horroris, 
ejus  autem  loco  nixus  fiunt  validi  respirationis, 
non  sane  quicquam  nocivum  ad  expellendum 
tendentes,  sed  ad  dolorem  levandum  tali  exerci¬ 
tatione,  horroris  instar  initio  febris  intermitten¬ 
tis.  Haud  semper  facilis  intellectu  Darvini 
ratio  loquendi,  et  hic  loci  de  quonam  dolore 
narrat  nonnihil  dubium.  Quin  et  notandum 
est  ut  ex  dolore  saepe  quoddam  intelligit  irrita¬ 
mentum,  quod  non  ipse  percipit  homo:  sic  enim 
affirmat  asthma  convulsivum,  reque  ac  alias  con¬ 
vulsiones,  excitari  posse  dolore,  quavis  fere  cor¬ 
poris  parte  remota  ;  et  hepar  illi  videtur  saepis¬ 
sime  hujusce  doloris  esse  sedes. 

Sententia  supra  dicta  cognitum  postulat  sta¬ 
tum  corporis,  ingruente  paroxysmo  febris  inter¬ 
mittentis,  quam  inter  et  asthma  quibusdam  in¬ 
tercedit  analogia,  adeo  perfecta,  ut  mirum  sit 
Cullenus  ne  doctrinam  suam  de  febre  porrige¬ 
ret 


*  Zoonomia,  cl.  III.  1.  1.  10. 

ret  ad  phaenomena  asthmatis  explicanda  ;  quod, 
me  judice,  vera  an  falsa  sit  illa  doctrina,  factum 
esse  posset  specie  saltem  verisimilitudinis  ma¬ 
jore,  quam  sententiae  est  illi  reapse  ab  eo  pro¬ 
lata*. 

Postremo  est  mihi  animum  clarissimi  Willis 
notare,  qui  dicit  :  44  Asthma  convulsivum,  sine 
44  magna  bronchiorum  obstructione  aut  com- 
“  pressione,  a  meris  fibrarum  motricium  spas- 
44  mis  excitatur,  et  non  uni  loco,  aut  peculiari 
44  cuipiam  organo  limitatur,  sed  ad  partes  fere 
44  omnes  respirationi  dicatas  extenditur.  Enim- 
44  vero  affectio  spasmodica  insultum  asthmati- 
44  cum  ciens,  ad  vasorum  pulmonarium  fibras 
44  motrices,  ad  diaphragma,  ad  musculos  pec- 
44  toris,  ad  nervos  qui  e  pectoris  aut  pulmonis 
44  ditione  sunt,  quini mo  ad  nervorum  istorum 
44  origines  intra  eyzscpciXov  consitas  spectat,  at- 
44  que  singulis  hisce  in  locis  dum  materies  mor- 
44  bifica  hospitatur,  respirationis  opus  inhibens, 
44  aut  pervertens,  morbi  istius  paroxysmos  in- 
44  fert 

Ingenio  eximie  valere  atque  judicio  videtur 

haec  ce 


*  Pharm.  Pvat.  Pars  2.  p.  125. 

hascce  sententia  Willis,  et  quandoquidem  ad 
genus  nervosum  ut  oportet  spectat,  tantum  sal¬ 
tem  meretur  observantiae,  quantum  alii  jam  ci¬ 
tati  auctores.  Minime  autem  proficit  quod  de 
re  quadam  morbifica  agit ;  quae  sit  aut  qualis 
omnino  nesciebat,  nec  de  ejus  natura  protulit 
vel  conjecturam :  vetat  ergo  aliquid  ne  pro  per¬ 
fecta  accipiatur  haec  hypothesis ;  vetat  quidem, 
cum  quasi  fundamento  eget.  Iis  tamen  tempo¬ 
ribus  non  adea  forsan  florebat  scientia,  ut  ma¬ 
gis  luculenter  de  hac  re  cuipiam  proferre,  quam 
iste  sane  protulit,  licebat. 

Priusquam  meam  mentem  de  his  rebus  edere 
progrediar,  quaedam  pauca  praedicere  de  ipsa 
respiratione  haud  alienum  videtur  ;  cum  quae 
ad  functionem  attinent  prospere  valentem  ante 
intelligamus  necesse  est,  quam  percipienda  sit 
ejus  laesionum  natura. 

Ancipitia  sunt  humano  corpore  organa  respi¬ 
rationis  ;  alterum  ipse  pulmo,  fabrica  hoc  con¬ 
silio  constructa  ut  quandam  mutationem  san¬ 
guini  afferat,  per  aera  superficiei  ejus  internas 
adhibitum  ;  alterum,  scilicet  thorax,  cujus  ope 

possit  aer  in  pulmonem  admitti,  et  extra  vicis- 
sim  efflari. 

Thoracis  parietes  ex  osse  constant  et  carne  ; 
quem  ad  dilatandum,  respiratione  solita,  maxi¬ 
me  conferunt  diaphragma  musculique  intercos¬ 
tales  :  interdum  vero  ad  amplificandum  thora¬ 
cem  musculi  pectorales,  serratique  magni,  cum 
quibusdam  aliis,  costas  elevando  dant  operam. 
Qui  inserviunt  diaphragmati  nervi,  imprimis 
phrenici,  dein  intercostales  et  quidem  paris  vagi 
ramusculi.  Hujus  musculi  contractio  usitata 
nequaquam  arbitrio  paret ;  sed  motus  ejus  nisu 
voluntario  festinari  possunt,  vel  tardari,  vel  spa¬ 
tio  augeri. 

Corpus  spongiosum  nunc  pulmo,  ex  cellulis 
membranosis  constans  minutis,  quibus  accipitur 
spiritus,  inter  se  tela  cellulosa  connexis,  perquam 
vagantur  arteriarum  rami  venarumque  pulmo¬ 
nis  et  bronchiorum.  Nervis  instruitur  pulmo 
a  plexibus  (uti  dicuntur)  pulmonalibus,  quos 
constituunt  rami  paris  octavi  cum  ramis  sym¬ 
pathetici  magni  conjuncti  ;  vasa  sanguinis  hi 
comitantur. 

Pulmonis  appendices  habeantur  larynx  et  tra¬ 
chea,  aditum  aeri  huc  et  illuc  commode  prae¬ 
bentes  ;  illa  quidem  vocis  formationi  inserviens, 

atque 


24 


DE  ASTHMATE. 


atque  nonnullis  obnoxia  morbis,  qui  respirationi 
obstare  queant.  Illius  nervi  sunt  praecipue 
rami  paris  octavi ;  laryngei  superiores  ex  sum¬ 
ina  cervice  descendentes,  nervique  recurrentes 
a  parte  superiore  thoracis :  nervorum  recurren¬ 
tium  divisio  mortem  infert  animali,  praesertim 
juniori,  propterea  quod  adeo  claudi  facit  glot- 
tidem,  ut  spiritus  hauriri  nequeat*. 

Hinc  liquet  omnes  inter  se  sic  conjungi  ner¬ 
vos  harum  partium,  ut  facile  reddatur  ratio 
cur  simul  illae,  vel  ex  ordine,  ut  solent,  officia 
sua  diversa  peragant. 

Mutationes  quasdam  affert  respiratio,  cum 
sanguini  corporis,  tum  aeri  spirato ;  quarum  illa 
ad  vitam  ipsam  omnino  necessaria,  haec  autem 
aera  non  amplius  idoneum  ad  respirationem  red¬ 
dens. 

Quod  aera  pertinet,  perire  ejus  oxy genium 
videtur,  pari  copia  gasis  acidi  carbonici  substi¬ 
tuta,  vapore  onerari,  et,  uti  docent  experimenta 
Volta  et  Read  f ,  conditionem  electricitatis 
adeptum  esse  negativam. 

Sanguinis 

*  M.  Lg  Gallois,  Ed.  Med.  and  Surg.  Journal,  Vol.  10. 
p.  217- 

Sanguinis  autem  mutatio  non  sentitur  alia, 
vjuam  coloris  ejus  e  purpureo  in  coccineum  versi, 
dum  carbonium  et  aqua  paululum  minuuntur. 
Attamen  haud  absurdum  est  putare  aliam  quo¬ 
que  incidisse  mutationem,  non  tam  facile  qui¬ 
dem  percipiendam,  etsi  sit  ea  fortasse  qua  solum 
vivitur  ;  altera  nil  nisi  signum  hanc  accidisse. 
Mutationem  hanc  autumo  nihil  aliud  esse  quam 
comparationem  principii  electrici,  per  oxygenii 
cum  carbonio  conjunctionem  liberati,  quod  qua¬ 
si  pabulum  vitae  habendum  sit,  aut  anima  il¬ 
la  vivida  ex  qua  nascitur  imus  iste  vitae  gra¬ 
dus,  nimirum  irritabilitas,  qui  ad  omnia  viva, 
plantas  aeque  ac  animalia,  pertinet.  Princi¬ 
pio  electrico  intelligitur  vis  illa  vivida  lateque 
diilusa,  cujus  motui  tribuuntur  phaenomena  sub 
nomine  electricity  descripta;  de  qua  porro 
nihil  altius  scimus  nisi  per  ipsa  haec  phaenomena, 
quae  vero  pro  ratione  diversa  rerum  inter  quas 
illa  vis  movetur  aliquanto  variari  possunt. 

Hoc  necne  ita  sit,  si  sanguis  per  pulmones 
transeat  minime  mutatus,  sive  ob  aeris  defectum, 
sive  ob  aliam  quamcunque  causam  ;  atque  sic 
ad  cerebrum  reliquasque  corporis  partes  mitta 
fur,  satis  constat  mortem  cito  sequi  :  nec  mi- 

D  nus 

rms  certum  est  quod,  si  sanguinis  mutatio  non 
adeo  perfecta  sit  ut  decet,  corpus  languet,  sum¬ 
ma  vitae  minuitur. 

Nunc  quaerere  licet,  Anne  pendeat  ex  actione 
vitali  formatio  acidi  carbonici  in  pulmonibus  ? 
Credo  equidem  sic  fieri,  imprimis  quia  vis  ner¬ 
vosa  paris  octavi  pulmonibus  necessaria  videtur, 
ut  ibi  mutationem  rite  subeat  sanguis ;  cum, 
ubi  nervus  octavus  utriusque  lateris  secetur,  re¬ 
spiratio  stati m  laborat,  aucta  magis  magisque 
dyspnoea,  livescit  sanguis  arterialis,  immo  fere 
nigrescit,  atque  animal  cito  friget :  tum  quia 
copia  gasis  acicli  carbonici  edita  copiae  gasis 
oxygenii  intra  pulmones  receptae  non  respondet, 
sed  variat  multis  de  causis  quae  non  nisi  genus 
nervosum  afficere  possunt.  Nuper  studuit  D r 
Prout  #  doeere,  acidum  carbonicum  e  pul* 
“  monibus  emissum,  spatio  horarum  24  certa 
ie  lege  minui  et  augeri  ;’5  maximum  esse  inter 
horam  l()mam  A.  M.,  et  2dam  P.  M. ;  minui  sen¬ 
sim  usque  ad  horam  8Yam  cum  dimidio  P.  M. ; 
a  qua  ad  3tiam  cum  dimidio  A.  M.  minimum 

•  subesse  j 

*  Annals  of  Philosophy,  Vol.  ii.  p.  330. 

3ubcsse ;  deinde  in  I0m^  A.  M.  sensim  au¬ 
geri  *. 

Haud  equidem  negatur  sanguinem  venosum 
extra  corpus,  sub  dio  positum,  mutationem  coloris 
eandem  ac  in  vasis  pulmonalibus  subire  ;  simul 
autem  affirmatur,  sanguinem  arterialem  in  gase 
non  spirabili  positum,  sive  in  vacuo,  vel  etiam  in 
gase  oxygenio,  paulutim  illum  exhibere  colorem 
obscurum  qui  sanguinem  venosum  denotat,  nec 
amplius  suscepturum  esse  coccineum  colorem, 
licet  iterum  sub  dio,  sive  oxygenio  puro  repona¬ 
tur  f.  Ex  his  igitur  et  aliis  licebit,  cum  Joh  anne 
Hunter,  inferre  sanguini  vitam  inesse,  et  dein¬ 
ceps  functionem  spirandi  omnino  esse  vitalem. 

Hinc  quoque  colligendum  est,  reciprocari  in¬ 
ter  se  compages  vasorum  atque  nervorum,  et  ex 
idoneo  inter  has  aequilibrio  salutem  corporis  pen¬ 
dere. 

Si  mihi  fas  sit  hic  dicere  quod  sentio  de  ra¬ 
tione  qua  dilatatur  et  alternis  vicibus  contrahi¬ 
tur  thorax,  ad  legem  de  natura  animali  latam 
libenter  retulerim,  qua  singulorum  organorum 

musculi 

*  Diss.  de  copia  Acidi  Carbonici,  &c.  Auctore  Andrea 
Fvfe,  1814,  p  22. 

t  Thomson^  Chemistry,  vol.  v,  p.  734. 

musculi  proprio  stimulo  in  contractiones  ciean¬ 
tur  ;  sic  vesicula  fellis  in  quod  continet  se  con¬ 
trahit,  idemque  exprimit,  propter  stimulum 
chymi  in  duodeno  morantis ;  vesica  urinaria  pro 
stimulo  habet  urinam  quoque  intra  se  collectam  ; 
tum  etiam  musculus  orbicularis  palpebrarum  ob 
irritamentum  siccitatis,  superficiem  globi  oculi 
afficientis,  contrahitur;  et  ob  splendidam  lucem 
in  retinam  admissam,  iris.  Annon  simili  modo 
possit  acidum  carbonicum  pulmone  formatum 
stimulus  fieri  proprius  diaphragmati  et  musculis 
intercostalibus  ?  Hoc  quidem  excitare  muscu¬ 
los  vel  alius  organi  respirationi  inservientis,  eos 
scilicet  glottidem  coarctantes,  saepe  manifestum 
est ;  nam  si  aliquis  illud  inhalare  conetur,  iliicd 
musculi  jam  dicti  tam  arcte  se  contrahunt,  ut 
penitus  intercludatur  aditus:  cum  insuper  cuivis, 
post  liquorem  eodem  acido  plene  saturatum  epo¬ 
tum,  paululum  ejusdem  rarefactum  e  ventriculo 
naribus  assurgat,  sensus  acris  ibi  sentitur  qui, 
propter  consensum  inter  membranam  narium  et 
septum  transversum,  assolet  stepius  provocare 
sternutationem.  Hac  conjectura,  ut  verisimili 
concessa,  in  promptu  erit  ratio  satis  speciosa 

inspirationis  primae,  ct  omnium  quae  usque  aci 
ultimam  sequuntur ;  hanc  quam  brevissime 
docebo. 

Dum  foetus  in  utero  moratur,  pulmo  ejus  com¬ 
pressus  est,  et  densus,  exiguaque  sanguinis  copia 
repletus  ;  cavum  thoracis  simul  molis  suorum 
viscerum  capax  redditur,  cum  costis  spinam  ver¬ 
sus  retropressis,  tum  diaphragmate  sursum  pro¬ 
pulso  propter  situm  corporis  compactum  *  ;  pla¬ 
centa  quoque  tunc  temporis  fungitur  officio, 

parum  illo  distante  post  partum  pulmonibus 

# 

proprio.  Simul  atque  nascitur  infans,  compres¬ 
sione  liberantur  thorax  et  abdomen,  costae  sta- 
tim,  propter  vim  resiliendi  quam  habent  cartila¬ 
gines,  a  dorso  sponte  recedunt,  et  abdominis  vis¬ 
cera  deorsum  qua  decet,  cadentia,  sinunt  ut 
diaphragma  descendat  ;  nunc  aer  per  tracheam 
irruit,  spatium  sic  datum  impleturus,  et  sanguini 
simul  pnebetur  facilior  per  pulmonalem  arteriam 
cursus  j*.  Placenta  nihil  amplius  jam  agit;  in 
pulmonem  vero  transfertur  munus  ejus;  pari  fere 
ratione  atque,  cum  uterus  infantem  nutrire  de¬ 
sinat, 

*  Bostock  on  Respirat  ion,  p.  45. 
t  Id.  p.  44. 

sinat,  mammis  committitur  idem  officium  et  ac¬ 
tio  ad  id  necessaria. 

• 

Carbonium  idcirco  e  sanguine  intra  pulmo- 
nem  emittitur  ita  paratum,  ut  prompte  cum 
oxjgenio  conjungatur,  quod  pars  erat  aeris 
propter  injussam  thoracis  amplificationem  ad¬ 
missi  ;  acidum  carbonicum  hoc  modo  confec¬ 
tum  stimulus  fit  diaphragmati  et  musculis  in¬ 
tercostalibus,  qui  deinde  se  contrahunt  et  ma¬ 
gis  adhuc  capacitatem  thoracis  ampliant,  qui 
vero  confestim  aere  extrinsecus  intus  premente 
repletur  ; — atque  haec  ce  prima  est  inspiratio. 
Quando  musculi  quidem  contracti  diu  perstare 
nequeunt,  ii  cito  quiescunt ;  diaphragma  sur¬ 
sum  pellitur  actione  musculorum  abdominis  re¬ 
ciprocata,  costaeque  partim  eodem  modo,  par- 
tim  suarum  cartilaginum  resiliendi  vi,  depri¬ 
muntur  ;  thorax  iterum  ad  amplitudinem  re¬ 
digitur,  quae  statim  post  partum  assumpserat  ; 
aer  tantus  e  pulmonibus  expellitur  quantus  in¬ 
spiratione  prima  acceptus  erat,  nec  plus  restat 
in  illis  quam  fuit  ante  diaphragmatis  contrac¬ 
tionem,  qui  neque  potest  ullo  nisu  expelli. 
Pulmones  igitur  semper  satis  aeris  continent  ut 

possint  mutationes  sanguini  necessariae  peragi, 
nihil  interpellatae  clausulis  quae  fiunt  spiritui. 
Causis  iisdem  perpetud  agentibus,  inspiratio  et 
expiratio  se  invicem  sequuntur,  celerius  aut 
tardius,  magis  minusve  plena!  et  perfectae,  pro 
viribus  vasorum  sanguinis,  atque  integritate 
generis  nervosi ;  nec  penitus  illas  cessant,  do¬ 
nec  pallida  mors  ultima  motum  unumquemque 
cohibeat. 

Hanc  rem  non  amplius  investigandam  jam 
tempus  monet ;  et  proxime  restat  ut  conarer, 
secundum  supra  dictam  sententiam,  asthmatis 
accessum  explicare.  Huic  morbo  proclivita¬ 
tem  ex  pulmonum  tenera  prae  aliis  et  irritabili 
constitutione  pendere  proposui,  una  cum  corpo¬ 
ris  malo  habitu,  cujus  indicia  evidentiora  sunt 
dyspepsia,  et  cutis  inertia  frigori  nimis  aptam 
efficiens.  In  habitu  istiusmodi  aequilibrium 
justum  rarius  aut  nunquam  systema  nervosum 
inter  et  vasculosum  existit,  et  facile  causis  vel 
levibus  usque  adeb  turbatur  ut  reapse  fiat  mor¬ 
bus,  organa  spirandi  praesertim  infesturus, 
quippe  quas  partes  corporis  debilissimas.  iEqui- 
librium  hoc  justum  dicitur  subesse,  quando 

sanguis 

sanguis  quaquaversum  libere  diffluit,  et  muta» 
tionem  intra  pulmonem  subit  idoneam ;  quan¬ 
do  vis  vitalis,— quicquid  erit,  quod  per  totum 
corpus  ope  nervorum  diffunditur,— ita  scatet 
ut  secretiones  omnes  et  excretiones  bene  per¬ 
ficiantur,  sensus  sint  integri,  motus  voluntarii 
faciles,  et  corporis  calor  aequabilis*  Duobus 
possit  turbari  modis,  sive  causis  quales  nimis 
subito  vires  vitales  dissipant,  sive  quales  co¬ 
piam  sanguinis  magis  augent,  quam  vis  pul¬ 
monis  propria  aut  elaborare  aut  renovare  po¬ 
test.  Prioris  generis  sunt  animi  motus  inordi¬ 
nati,  stimulantium  nimius  usus,  et  frigori  ob¬ 
jectus  :  diaeta  aequo  plenior,  vasorumque  lac¬ 
teorum  actio  major  quam  corporis  dispendium 
requirit,  alterum  constituunt. 

Ad  eundem  exitum  genera  utraque  tendunt,— 
hoc  directe,  indirecte  illo,  conditionem  indu¬ 
cente,  qua  fluida  magis  quam  vis  movens  re¬ 
dundant  :  cibus  equidem  nimius  duplici  possit 
nocere  modo  ;  Imo,  Utpote  cum  organis  con¬ 
coctionis  stimulus  sit  iniquus,  unde  inultis  post 
prandium  frigidula  fit  cutis  ;  et  2do,  Implendo 
chylo  superfluo  vasa,  quare  proveniunt  pulmo¬ 


num, 


DE  ASTHMATE. 


33 


num,  capitis,  et  aliorum  viscerum  oppressio, 
mentis  hebetudo. 

Quando  haccce  conditio  quendam  attigit  mo¬ 
dum,  hominibus  diversis  varia  erunt  eventa ; 
quibusdam  invadit  odontalgiie  paroxysmus  cum 
cruciante  dolore,  quae,  prohibendo  ad  tempus 
ne  cibus  devoretur,  et  accelerando  sanguinis 
cursum  propter  stimulum  doloris,  aequilibrium 
reficere  confert.  In  aliis  sequitur  accessio  poda¬ 
grae,  cum  eodem  manifeste  salutari  effectu  ; 
namque  semper  observatum  fuit,  ita  aegrotantes, 
post  primos  hujusce  morbi  accessus,  valetudine 
potiri  firmiore  quam  multo  ante  potiti  fuerant. 

Aliis  contra,  indicia  morbida  potissimum  in 
organo  quodam  secernente  se  prodiderint ;  sic, 
torpentibus  organis  ejusmodi  plerisque,  unum- 
quidpiam  erit  praeter  naturam  agens,  ct  simul 
absque  regula  suo  fungetur  officio :  si  fuerit 
hepati  talis  actio  abnormis,  morbus  erit  cholera; 
si  intestinis,  diarrhoea;  renibus,  diabetes;  mem¬ 
branis  serosis,  hydrops.  Hominibus  autem 
asthmati  proclivibus  hic,  aspectu  terribilior  illis, 
morbus  qui  sequitur  ;  quem  etiam  accidere  hoc 
modo  existimo.  Conditione  dicta  ad  gradum 

immodicum  perducta  causis  vel  sensim  agentibus, 
vel  subito  admotis, — post  varia  debilitatis  signa, 
cujusmodi  sunt  extrema  frigentia,  dyspepsia,  et 
secernendi  atque  absorbendi  functiones  mutuo 
imminutae,  quod  docet  fluidum  copiosum  palli¬ 
dum  e  renibus  effusum  circa  id  tempus  ple¬ 
rumque,  quo  secundum  Dris  Prout*  experi¬ 
menta,  functio  pulmonum  minimo  peragitur 
vigore,  respiratio  fit  difficilis,  vasa  capillaria  pul¬ 
monis  afficiuntur  torpore,  sive  similiter  atque 
capillaria*  cutis  sub  primo  febris  accessu  laborant^ 
sanguis  per  pulmonem  transmittitur  aegre,  nec 
satis  mutatur ;  cor  itaque  sinistrum  partibus 
quibusque  corporis  distribuit  sanguinem  male 
paratum,  unde  languor  et  musculorum  lassitudo  ; 
deinde  fit  intra  pulmonem  congestio  sanguinis, 
et  aegrotans,  si  dormiebat,  horrendo  suffocationis 
sensu  excitatur,  quam  ut  evitet  e  lecto  sunfft 
aerem  petens  frigidulum,  et  magno  molimine 
musculos  contendit  omnes  thoracem  ampliantes  : 
quod  musculi  laryngis  affectionem  generalem 
participent,  atque  ideo  sine  vi,  nec  ordine  solito 

se 


*  Annals  of  Philosophy,  voh  ii. 

se  contrahant,  causa  sit  forsan  sibili  strepentis, 
expirationem  qui  comitatur.  Conatus  hi  volun¬ 
tarii  respirationem  servare  minus  perfectam 
sufficiunt,  donec,  ob  imminutum  vis  vitae  dis¬ 
pendium,  genus  nervosum  aliquantd  reficitur; 
tum  demum  progrediente  luce  capillaria  vasa 
magis  magisque  vigescunt,  spiritus  paulatim  fit 
magis  naturalis,  et  muci  nonnihil  excernitur, 
modo  non  alio  ac  sudor,  qui  sub  fine  paroxysmi 
febris  intermittentis  effunditur. 

Rarius  haec  crisis  evadit  perfecta,  fere  enim- 
veio  cursus  idem  repetitur  multis  vicibus  ;  sed, 
post  elapsos  hoc  modo  dies  aliquot,  inter  quos 
xgrotans  minimum  potest  assumere  cibum, 
morbi  denique  tollitur  causa  :  generi  nervoso 
itemque  vasculoso  contingit  inter  se  rursum 
adeo  congruere,  ut  ad  functiones  corporis  omnes 
satis  bene  peragendas  sufficiat,  atque  sic  aegro¬ 
tus  in  solitam  redit  valctud  nem. 

His  de  asthmatis  natura  conjectis,  paucissima 
de  ejus  medela  restat  ante  dicere  quam  finem 
huic  tenui  tentamini  posuero. 

SECTIO  III. 

METHODUS  MEDENDE 

Remedia  asthmatis  sua  natura  in  duas  distrE 
buuntur  classes  ea  scilicet  in  paroxysmis  u- 
tenda,  et  ea  quae  sunt  intervallis  idonea :  in 
paroxysmo  propositum  est,  ejus  impetum  tem¬ 
perare,  durationemque  breviare,  quas  vero  me¬ 
dicina  potest  aliquo  modo  perficere  ;  intermit¬ 
tente  autem  morbo,  nobis  est  consilium  reci¬ 
divum  arcere,  quod  assequendum  est,  si  un¬ 
quam,  diaeta  non  medicina. 

I.  Remedia  quae  prae  aliis  laudata  fuerunt, 
quasi  primo  inservientia  consilio,  sunt  venae- 
sectio,  vomitoria,  purgantia,  opium,  stramo» 
niurn,  balneum  calidum,  et  vesicatoria. 

Venae  sectio. — Ex  enunciatis  supra  de  natura 
morbi,  videretur  sanguinis  detractionem  esse 
remedium  maxime  idoneum,  et  experiendum 
inter  prima:  idedque  plus  minus  omnibus  de 
hac  re  scriptoribus,  commendatur,  in  primis 
praesertim  accessionibus,  quando  jam  vires  ae¬ 
grotantis 

grotantis  non  crebro  redeunte  malo  fractae  sunt. 
Oppressionem  certe  thoracis  et  anxietatem  mul¬ 
tum  levare  potest,  si  quamprimum  post  inva¬ 
sionem  symptomatum  peracta  ;  et  satis  proba¬ 
bile  videtur  ut,  si  sanguis  abunde  detraheretur 
tempore  quo  praenuncia  proferuntur  signa,  pa¬ 
roxysmus  omnino  prohiberi  posset. 

Emetica. — Quaestione  de  modo  operandi  prae¬ 
termissa,  hic  notabo  tantum  emetica  quoque 
perplurimum,  et  cum  multo  commodo,  adhi¬ 
bita  fuisse  ;  si  mox  post  accessum  exhibean¬ 
tur,  hunc  moderare  videntur,  et  cel.  Cul- 
lenus  ait,  “  In  certain  cases,  where  a  fit  was 
“  expected  to  come  on  in  the  course  of  the 
“  night,  a  vomit  given  in  the  evening  has  fre- 
“  quently  seemed  to  prevent  it#.”  Post  vo¬ 
mitum  etiam  Doctor  Bree  suadet  usum  ipe- 
cacuanh^e  dosibus  exiguis  saepe  repetitis. 

Cathartica. — Heberden  inquit,  “  purgantia 
“  vix  tentanda  sunt,  utpote  rarissime  adjuvan- 
“  tia  et  Floyer  contendit,  catharsin  paro¬ 
xysmum  saepius  cituram  quam  aversuram  esse. 
Laxantia  nihilominus  plerisque,  depellendi  cau- 

A 

sa 

sa  quidvis  irritans  ex  intestinis,  laudantor.  Si 
tamen  animadvertatur  purgantia,  quae  olim  no¬ 
civa  adeo  putabantur  arthritide  et  typho,  hodie 
non  tuto  tantum  sed  jucunde  in  utroque  morbo 
adhiberi nonnullum  suspicare  licet  errorem 
observatui  eorum  qui  vetunt  asthmaticos  pur¬ 
gari. 

Opium. — Hujusce  medicamenti  salutaris  vis 
fere  ab  omnibus  celebrata  fuit,  qui  de  illo  me¬ 
moravere  :  urgente  paroxysmo  exhibitum  saspe 
mirum  affert  auxilium,  post  alia  multa  frustra 
tentata  ;  sed  ad  hoc  requiritur  perampla  dosis. 
44  Vidi,”  inquit  Heberden  f,  44  asthmaticos  ani  * 
66  mam  fere  agentes*  qui  usu  docti  sibi  ipsis  me- 
44  debantur,  sumptis,  secundo  exitu,  duobus  vel 
44  etiain  tribus  opii  granis,  qualem  equidem  mo- 
44  dum  dare  non  ausus  essem.”  Opium  commode 
datur  cum  aperiente  quodam  medicamento  con¬ 
junctum,  ut  Lindii  mos  erat  febribus  intermit¬ 
tentibus,  ne  alvum  astringat.  Extractum  hy- 
osciami,  quod  cum  acido  nitrico  mixtum  a  Bree 
maxime  laudatur,  similes  forsan,  etsi  vix  tan¬ 
tos, 

*  \ide  Hamilton,  Qn  Purgdtives ,  passim. — Sutton» 
On  Goid,  Scc.  atque  alios. 

tos,  edit  effectus :  neque  hoc  loco  decet  salu¬ 
tiferam  praeterire  vim  aetheris  sulphurici,  qui 
Sitpe  promptum  attulit  auxilium. 

Stramonium. — Inhalando  per  fistulam  idoneam 
fumum  a  combustione  caulis,  vel  radicis,  exsic¬ 
cati  daturae  stramonii  orientem,  asthmatici  plu- 
res  nonnihil  beneficii  acceperunt,  invenientes 
hoc  modo  se  dyspnoeam  non  gravem  levasse,  et 
sic  forsap  accessum  magis  horrendum  arcuisse. 

Balneum  calidum — a  Darvino  laudatur*, 
sed  Dr  Bree-)-  existimat  idem  nocere;  atque  ex 
toto  verisimile  est  parum  auxilii  ab  hoc  expee- 
tandum  esse. 

Vesicatoria — etiam  incerue  sunt  virtutis  ; 
sterno  saepissime  vel  inter  scapulas  admota  fue¬ 
runt,  nec  visa  sunt  multb  breviorem  reddere 
paroxysmum  :  locus  cui  optima  spe  fortasse  pos¬ 
sent  admoveri  nucha,  sive  pars  ima  occipitis, 
scilicet  ut  ab  origine  nervorum  paris  octavi  pres¬ 
sio,  si  qiue  sit,  tollatur,  quam  Willis  aliquan¬ 
do  causam  esse  paroxysmi  asthmatici  suspec¬ 
tam  habuit. 

Inter  ea,  qua?  urgente  paroxysmo  facere  opor¬ 
tet,  enumeranda  sunt  etiam,  aegrum  sustinere 

erectum 

*  Zoonomia,  Cl.  III.  1.  1.  10. 

erectum  in  cubiculo  amplo,  bene  ventilato,  et 
fascias  omnes  arctas  a  pectore  vel  abdomine  di¬ 
movere. 

II.  Secundi  exequendi  consilii  ratio,  i.  e.  re¬ 
ditus  prohibendi  morbi,  facilius  animo  concipi 
quam  reipsa  perfici  potest  \  indoles  ista  corpo¬ 
ris  prava,  quam  posui  principium  esse  mali, 
pari  passu  ac  aetas  aegroti  increvit ;  ratio  viven¬ 
di,  qua  alitur,  jam  in  consuetudinem  venit,  et 
studio  colitur  fere  amatoris :  sed  illa  penitus  est 
mutanda,  si  velis  a  morbo  fieri  solutus ;  et  quan¬ 
tum  hoc  modo  potest  obtineri,  docent  exemplum 
Doctoris  ipsius  Bree,  tum  quoque  phthisis  ali¬ 
quando,,  ut  Rush  narrat  fungendo  militis  of¬ 
ficio  sanata,  et  exempla  non  pauca  podagrae  vi¬ 
tee  rationem  similiter  mutando  devictae. 

De  hac  re  fusius  dicere  in  animo  non  est. 
Utcunque  digna  :  cibus  enim  idoneus,  exercita¬ 
tiones,  mens  curis  libera,  lavatio  frigida  praeser¬ 
tim  marina,  coelum  et  locus  salubris,  fere  sola 
respicienda  sunt  :  ita  tamen  ut  in  iisdem  aeger 
plus  sibi  ipsi,  quam  medico  seligenti,  innititur ; 
nec  illum,  modo  vias  idoneae  insistat,  destituet 
optatum  praemium. 

*  Med.  Xnq.  &  Obs.  vol.  1.  p.  162—4.  vol.  2*  p.  147>  &c> 

